**projektas**

**reg. Nr. T-92**

**2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl antikorupcijos KOMISIJOS SUDARYMO**

2019 m. d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 1, 6, 61  ir 7 dalimis, 16 straipsnio 2 dalies 6 punktu, 18 straipsnio 1 dalimi, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 86, 87 punktais, Antikorupcijos komisijos nuostatų, patvirtintų Pasvalio rajono savivaldybės tarybos 2015 m. birželio 25 d. sprendimu Nr. T1-66 „Dėl Antikorupcijos komisijos nuostatų patvirtinimo“, 4 punktu, atsižvelgdama į Pasvalio rajono savivaldybės tarybos opozicijos siūlymą bei į Pasvalio rajono savivaldybės mero 2019 m. balandžio 00 d. teikimą, Pasvalio rajono savivaldybės taryba nusprendžia:

1. Sudaryti Antikorupcijos komisiją iš narių:

1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ seniūnaitijos seniūnaitis arba viešojo juridinio asmens\_\_\_\_\_\_\_\_\_\_\_\_\_\_\_\_\_\_ įgaliotas atstovas (visuomenės atstovas);

1.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ seniūnaitijos seniūnaitis arba viešojo juridinio asmens\_\_\_\_\_\_\_\_\_\_\_\_\_\_\_\_\_\_ įgaliotas atstovas (visuomenės atstovas);

1.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys;

1.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys;

1.5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys.

1. Antikorupcijos komisijos pirmininku paskirti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Savivaldybės tarybos narys).
2. Pripažinti netekusiu galios Pasvalio rajono savivaldybės tarybos 2015 m. birželio 25 d. sprendimą Nr. T1-67 „Dėl Antikorupcijos komisijos sudarymo“ (su visais aktualiais pakeitimais).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vedėja

Rasa Gedvilienė

2019-04-15

Suderinta DVS Nr. RTS-101

Pasvalio rajono savivaldybės tarybai

**AIŠKINAMASIS RAŠTAS**

**Dėl Antikorupcijos KOMISIJOS SUDARYMO**

**2019-04-15**

Pasvalys

**1. Problemos esmė**

Lietuvos Respublikos vietos savivaldos įstatyme (toliau – Įstatymas) 15 straipsnyje nustatyta, jog savivaldybės taryba savo įgaliojimų laikui sudaro Antikorupcijos komisiją, kuri atlieka šias funkcijas:

1) reglamento nustatyta tvarka savivaldybės tarybos ar mero iniciatyva dalyvauja atliekant savivaldybės institucijų parengtų teisės aktų projektų antikorupcinį vertinimą;

2) dalyvauja rengiant kovos su korupcija programas ir teikia išvadas savivaldybės tarybai dėl šių programų ir jų įgyvendinimo;

3) nagrinėja savivaldybės bendruomenės narių, valstybės institucijų, gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl kovos su korupcija priemonių vykdymo;

4) informuoja visuomenę apie savo veiklą, vykdomas korupcijos prevencijos priemones savivaldybėje, taip pat apie kovos su korupcija rezultatus;

5) atlieka kitas kituose teisės aktuose nustatytas funkcijas, susijusias su savivaldybėje įgyvendinama valstybės politika korupcijos prevencijos srityje.

Įstatyme nustatytas reikalavimas Antikorupcijos komisijos sudėčiai – komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių (Įstatymo 15 straipsnio 6 dalis.). Įstatyme apibrėžta „*visuomeninių atstovų*“ sąvoka – Lietuvos Respublikos įregistruotų viešųjų juridinių asmenų, išskyrus valstybės ir savivaldybės institucijas ar įstaigas, įgalioti atstovai.

Įstatymo 15 straipsnio 1 dalyje nustatyta tokia Antikorupcijos komisijos pirmininko skyrimo tvarka: Savivaldybės taryba Antikorupcijos komisijos pirmininką savivaldybės mero teikimu skiria iš šios komisijos narių. Jeigu yra paskelbta savivaldybės tarybos opozicija, Antikorupcijos komisijos pirmininko kandidatūrą iš šios komisijos narių meras teikia savivaldybės tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių, reglamento nustatyta tvarka. Jeigu savivaldybės tarybos opozicija nepasiūlo Antikorupcijos komisijos pirmininko kandidatūros, Antikorupcijos komisijos pirmininką savivaldybės taryba iš šių komisijų narių skiria mero teikimu.

Pasvalio rajono savivaldybės veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86„Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais) (toliau – Reglamentas), 88 punkte nustatyta, kad Savivaldybės meras gali pasiūlyti Savivaldybės tarybos opozicijai pasiūlytą kandidatą pakeisti, nurodydamas motyvus. Savivaldybės tarybos opozicija gali siūlyti tą patį arba kitą kandidatą Savivaldybės merui, kuris teikia jį Savivaldybės tarybai. Jei komisijos pirmininkas nepaskiriamas, Savivaldybės meras (jeigu yra paskelbta Tarybos opozicija – jos siūlymu) privalo teikti kitą kandidatūrą. Antikorupcijos komisijos pirmininkas laikomas paskirtas, jei už jo kandidatūrą balsavo visų Savivaldybės tarybos narių dauguma.

Reglamento 92 punkte nustatyta, kad „*Kandidatūros į komisijas svarstomos ir už jas balsuojama personaliai arba už visas iš karto. Į visų komisijų sudėtį įtraukiami Tarybos opozicijos, jei ji paskelbta, nariai jų pačių siūlymu*.“

Pasvalio rajono savivaldybės antikorupcijos komisijos nuostatų 4 punkte nustatyta, kad komisija sudaroma iš **5** narių.

**Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma:

* sudaryti Antikorupcijos komisiją iš 5 narių (2 iš jų – seniūnaičiai arba seniūnaičiai ir visuomenės atstovai, 3 – Pasvalio rajono savivaldybės tarybos nariai);
* paskirti Antikorupcijos komisijos pirmininką (Pasvalio rajono savivaldybės tarybos opozicijos rašytiniu siūlymu, Pasvalio rajono savivaldybės mero teikimu).

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Pasvalio rajono savivaldybės meras.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Rasa Gedvilienė